**भारत सरकार**

मानव संसाधन विकास मंत्रालय

स्‍कूल शिक्षा एवं साक्षरता विभाग

**राज्‍य सभा**

अतारांकित प्रश्‍न संख्‍या: 699

उत्‍तर देने की तारीख: 27.07.2015

**स्कूलों में शिक्षण का घटिया स्तर**

**699. श्री शादी लाल बत्राः**

क्या मानव संसाधन विकास मंत्री यह बताने की कृपा करेंगे किः

(क) क्या स्कूलों में, विशेषतः ग्रामीण स्कूलों में शिक्षण का घटिया स्तर गंभीर चिंता का कारण है;

(ख) यदि हां, तो तत्‍संबंधी ब्यौरा क्या है;

(ग) क्या सरकार देश के स्कूलों में शिक्षण के स्तर में सुधार लाने की किसी योजना पर विचार कर रही है; और

(घ) यदि हां, तो तत्‍संबंधी ब्यौरा क्या है?

**उत्तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) और (ख): राष्‍ट्रीय शैक्षिक अनुसंधान एवं प्रशिक्षण परिषद (एनसीईआरटी) कक्षा-III, V और VIII में बच्‍चों की अघिगम उपलब्धियों के संबंध में समय-समय पर राष्‍ट्रीय सर्वेक्षण करती है। राष्‍ट्रीय उपलब्धि सर्वेक्षणों के अब तक तीन दौर आयोजित किए गए हैं। इनसे विद्यार्थियों की अलग-अलग विषयों में अधिगम की उपलब्धियों में सुधार प्रकट हुआ है।

(ग) और (घ): सर्व शिक्षा अभियान (एसएसए) के अंतर्गत राज्‍य सरकारों और संघ राज्‍य क्षेत्र प्रशासनों को नियमित सेवाकालीन शिक्षक प्रशिक्षण, नए भर्ती शिक्षकों के लिए सूचना प्रशिक्षण, मुक्‍त दूरस्‍थ अधिगम (ओडीएल) पद्धति के जरिए व्‍यावसायिक योग्‍यताएं प्राप्‍त करने हेतु सभी अप्रशिक्षित शिक्षकों के प्रशिक्षण, बेहतर छात्र-शिक्षक अनुपात के लिए अतिरिक्‍त शिक्षकों की भर्ती, ब्‍लॉक एवं क्‍लस्‍टर संसाधन केन्‍द्रों के माध्‍यम से शिक्षकों के लिए अकादमिक सहायता, छात्रों के कार्य प्रदर्शन का मूल्‍यांकन करने तथा जहां कहीं आवश्‍यक हो, सुधारात्‍मक कार्रवाई के लिए शिक्षकों को लैस करने के लिए सतत एवं व्‍यापक मूल्‍यांकन प्रणाली और समुचित शिक्षण-अध्‍ययन सामग्री आदि के विकास हेतु शिक्षक तथा स्‍कूल अनुदानों सहित शिक्षण के मानकों में सुधार के लिए कई तरह की सहायता दी जाती है। नि:शुल्‍क एवं अनिवार्य बाल शिक्षा अधिकार (आरटीई) अधिनियम, 2009 में शिक्षकों के सांविधिक कर्त्‍तव्‍य तथा उत्‍तरदायित्‍व और आरंभिक स्‍कूलों में शिक्षक पद पर नियुक्ति के लिए किसी पात्र व्‍यक्ति की न्‍यूनतम योग्‍यता निर्धारित हैं। इसी प्रकार माध्‍यमिक शिक्षा के लिए राष्‍ट्रीय माध्‍यमिक शिक्षा अभियान कार्यक्रम में शिक्षक के कार्य-प्रदर्शन में सुधार लाने के लिए नए भर्ती हुए शिक्षकों के लिए प्रवेश प्रशिक्षण तथा शिक्षकों को अकादमिक सहायता की व्‍यवस्‍था की गई है।

केन्‍द्र सरकार ने शिक्षकों, शिक्षण, शिक्षक तैयारी, व्‍यावसायिक विकास, पाठ्यचर्या-योजना, शिक्षाशास्‍त्र में शोध तथा विकासशील प्रभावी शिक्षा-शास्‍त्र से संबद्ध सभी मुद्दों के व्‍यापक रूप से समाधान की दृष्टि से दिसंबर, 2004 में ‘पंडित मदन मोहन मालवीय राष्‍ट्रीय शिक्षक एवं शिक्षण अभियान (पीएमएमएमएनएमटीटी) आरंभ किया है।

**\*\*\*\*\***